பீகார் மாநிலத்திலுள்ள மைனா கிராமத்தில், வேன் ஓட்டுநர் ஹாரன் அடித்த ஒரே காரணத்துக்காகத் தாக்கப்பட்டுள்ளார். பாட்னா அருகேயுள்ள தேசிய நெடுஞ்சாலை 107-ல், வேன் ஓட்டிச்சென்ற கணேஷ் மண்டல் (30), சாலையில் சென்றுகொண்டிருந்த பசுவை விரட்ட, ‘ஹாரன்’ அடித்துள்ளார். இதில் மிரண்ட பசு, சாலையைக் கடந்து ஓடியுள்ளது. பசுவைப் பயமுறுத்தியதற்காக ஆத்திரமடைந்த மாடு மேய்ப்பவர், அந்த வேன் ஒட்டுநரைத் தாக்கியுள்ளார். இதில் மயக்கமடைந்த கணேஷ் மண்டல், அருகில் உள்ள ஆரம்ப சுகாதார நிலையத்தில் சேர்க்கப்பட்டார். இந்தத் தாக்குதலில் அவருக்கு இடது கண்பார்வை பறிபோனது.